b'\n_START_ARTICLE_\n1990 m. susitarimas d\xc4\x97l cheminio ginklo naudojimo\n_START_PARAGRAPH_\n1990\xc2\xa0m. susitarimas d\xc4\x97l cheminio ginklo naudojimo buvo pasira\xc5\xa1ytas 1990\xc2\xa0m. bir\xc5\xbeelio 1 dien\xc4\x85 tuometini\xc5\xb3 JAV ir Taryb\xc5\xb3 S\xc4\x85jungos vadov\xc5\xb3 D\xc5\xbeord\xc5\xbeo Herberto Bu\xc5\xa1o ir Michailo Gorba\xc4\x8diovo. Susitarimas buvo pasira\xc5\xa1ytas oficialaus susitikimo Va\xc5\xa1ingtone metu._NEWLINE_Pagal susitarim\xc4\x85, cheminio ginklo naikinimo procesai tur\xc4\x97jo prasid\xc4\x97ti iki 1993\xc2\xa0m. ir iki 2002\xc2\xa0m. gruod\xc5\xbeio 31 d. pasiekti, jog kiekviena \xc5\xa1alis tur\xc4\x97t\xc5\xb3 ne daugiau nei po 5 000 ton\xc5\xb3 cheminio ginklo. Taip pat buvo susitarta d\xc4\x97l leidimo ekspertams \xc4\xafsitikinti cheminio ginklo naikinimo ir ma\xc5\xbeinimo faktais. \xc5\xa0iuo susitarimu buvo susitarta d\xc4\x97l visapusi\xc5\xa1ko cheminio ginklo draudimo visame pasaulyje palaikymo.'